CELEX: 62020TN0234
Language: hr
Date: 2020-04-29 00:00:00
Title: Predmet T-234/20: Tužba podnesena 29. travnja 2020. – HB protiv EIB-a

29.6.2020   
            
            
               HR
            
            
               Službeni list Europske unije
            
            
               C 215/43
            
         
      Tužba podnesena 29. travnja 2020. – HB protiv EIB-a
      (Predmet T-234/20)
      (2020/C 215/55)
      Jezik postupka: engleski
      
         Stranke
      
      
         Tužiteljica: HB (zastupnik: C. Bernard-Glanz, odvjetnik)
      
         Tuženik: Europska investicijska banka (EIB)
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi (i) ocjenu uspješnosti za 2017. godinu i (ii) odluku žalbenog odbora o odbijanju njezine žalbe na tu ocjenu;
               
            
                  —
               
               
                  naloži tuženiku plaćanje iznosa od 50 000 eura na ime naknade štete zbog izgubljene prilike, s kamatama po zakonskoj stopi od dana donošenja presude do dana potpune isplate;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog zahtjevu za poništenje ocjene uspješnosti tužiteljica ističe dva tužbena razloga.
      
                  1.
               
               
                  Prvi tužbeni razlog, koji se temelji na povredi načela dobre uprave i prava na povjerljivost, s obzirom na to da je osoba X, time što se osvrnula na tužiteljičino navodno neprimjereno ponašanje prema visokom rukovoditelju u lipnju 2017. u ocjeni uspješnosti, povrijedila načelo dobre uprave, kao i tužiteljičino pravo na povjerljivost.
               
            
                  2.
               
               
                  Drugi tužbeni razlog, koji se temelji na očitoj pogrešci u ocjeni i zlouporabi ovlasti, s obzirom na to da tužiteljica tvrdi da ju je osoba X uznemiravala tijekom razdoblja ocjenjivanja, da (i) slijedom toga, osoba X nije objektivno ocijenila njezinu uspješnost te njezini osvrti i bilješke stoga sadržavaju očitu pogrešku i (ii) da je izvješće o ocjeni doneseno s namjerom da se tužiteljici našteti i da je stoga prilikom njegova donošenja došlo do zlouporabe ovlasti.
               
            U prilog svojem zahtjevu za poništenje odluke žalbenog odbora, tužiteljica ističe dva dodatna tužbena razloga.
      
                  1.
               
               
                  Prvi tužbeni razlog, koji se temelji na postupovnim nepravilnostima, u dijelu u kojem ih je počinio žalbeni odbor (nepravilna obavijest o saslušanju, nepravilno donošenje odluke in contumaciam), bez kojih bi ishod postupka mogao biti drukčiji.
               
            
                  2.
               
               
                  Drugi tužbeni razlog, koji se temelji na povredi prava na saslušanje, s obzirom na to da zbog počinjenih postupovnih nepravilnosti tužiteljica nije bila prisutna na saslušanju žalbenog odbora i stoga nije bila saslušana.
               
            U prilog svojem zahtjevu za naknadu štete tužiteljica ističe da joj je tuženik nezakonito, time što je odbio njezin zahtjev za mirenje, uskratio priliku za mirno rješavanje spora i izbjegavanje postupka pred Općim sudom.